CELEX: 32010R0220
Language: hr
Date: 2010-03-16 00:00:00
Title: Uredba Komisije (EU) br. 220/2010 od 16. ožujka 2010. o donošenju programa ad hoc modula za razdoblje od 2013. do 2015., za anketu o radnoj snazi na uzorku predviđenu Uredbom Vijeća (EZ) br. 577/98  Tekst značajan za EGP

14/Sv. 002
            
            
               HR
            
            
               Službeni list Europske unije
            
            
               255
            
         32010R0220
   
               L 067/1
            
            
               SLUŽBENI LIST EUROPSKE UNIJE
            
            
               16.03.2010.
            
         
      UREDBA KOMISIJE (EU) br. 220/2010
   od 16. ožujka 2010.
   o donošenju programa ad hoc modula za razdoblje od 2013. do 2015., za anketu o radnoj snazi na uzorku predviđenu Uredbom Vijeća (EZ) br. 577/98
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 577/98 od 9. ožujka 1998. o provedbi ankete o radnoj snazi na uzorku u Zajednici (1), a posebno njezin članak 4. stavak 2.,
   budući da:
   
               (1)
            
            
               U skladu s Uredbom (EZ) br. 577/98, potrebno je odrediti elemente programa ad hoc modula za razdoblje od 2013. do 2015.
            
         
               (2)
            
            
               Postoji potreba za dodatnim izvorima (2) za određene sektore s visokim rizikom nesreće na radu i profesionalne bolesti i drugim zdravstvenim poteškoćama povezanim s radom koje obično nisu obuhvaćene ili nisu u potpunosti obuhvaćene nacionalnim sustavima socijalne sigurnosti, kao što su „Ribolov i akvakultura” (odjeljak 03. NACE rev. 2.), „Rudarstvo i vađenje” (područje B NACE rev. 2) ili „Djelatnosti zdravstvene zaštite i socijalne skrbi” (područje Q NACE rev. 2).
            
         
               (3)
            
            
               Novi ad hoc modul o nesrećama na radu i o drugim zdravstvenim poteškoćama povezanim s radom osigurat će značajnu dodatnu vrijednost informacijama koje je moguće dobiti iz Europske statistike ozljeda na radu (ESAW) i Europske statistike profesionalnih bolesti (EODS), te će omogućiti osobito podatke o nesrećama i profesionalnim bolestima koje se izravno povezuju s položajem osoba na tržištu rada, kao i informacijama koje je moguće dobiti o rizicima u nastajanju (npr. zdravstveni problemi povezani s radom koji u nacionalnom zakonodavstvu nisu priznati kao profesionalne bolesti).
            
         
               (4)
            
            
               Europska strategija zapošljavanja u potpunosti odražava potrebu da se u u obzir uzmu radni aspekti imigracije, a osobito potrebu da se unaprijedi položaj migranata na tržištu rada. Smjernice za zapošljavanje, usvojene Odlukom Vijeća 2008/618/EZ (3) čine sastavni dio „Paketa integriranih smjernica” koji je osmišljen s ciljem da potakne rast i zapošljavanje u Europi kao dio revidirane Lisabonske strategije, zahtijevaju da se osobita pozornost obrati na smanjenje razlika u zapošljavanju ljudi u nepovoljnom položaju, ukljućujući razlike između državljana trećih zemalja i građana Europske unije. Smjernice izričito navode kako je ključno suzbijanje diskriminacije i integracija imigranata te pozivaju na odgovarajuće upravljanje gospodarskom migracijom kako bi se poboljšalo usklađivanje potreba tržišta rada. Odgovarajući podaci su izuzetno važni za praćenje tih pitanja, osobito stoga što će u narednim godinama potreba za radnicima migrantima nastaviti rasti kao posljedica starenja radne snage u Europskoj uniji i predviđenog manjka kvalifikacija.
            
         
               (5)
            
            
               U kontekstu tekuće rasprave o fleksigurnosti i izraženoj potrebi za većom prilagodljivošću poduzeća i radnika u Europi, što je ključno pitanje istaknuto u Europskoj strategiji zapošljavanja i Smjernicama za zapošljavanje, potrebno je dobiti podatke iz opsežnog europskog istraživanja o opsegu primjene različitih oblika novih načina organizacije rada, dogovora o radnom vremenu i iskustva radnika s njima.
            
         
               (6)
            
            
               Mjere predviđene ovom Uredbom u skladu su s mišljenjem Odbora za europski statistički sustav,
            
         DONIJELA JE OVU UREDBU:
   Članak 1.
   Ovim se donosi program ad hoc modula za anketu o radnoj snazi na uzorku, za razdoblje od 2013. do 2015., kako je utvrđeno u Prilogu.
   Članak 2.
   Ova Uredba stupa na snagu sedmog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 16. ožujka 2010.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL C 77, 14.3.1998., str. 3.
   
      (2)  Komunikacija Komisije Europskom parlamentu, Vijeću, Europskom gospodarskom i socijalnom odboru i Odboru regija – Poboljšanje kvalitete i produktivnosti na radnom mjestu: Strategija Zajednice 2007.-2012. o zdravlju i sigurnosti na radu, donesena 21.2.2007. – COM(2007) 62.
   
      (3)  SL C 198, 26.7.2008., str. 47.
   PRILOG
   
      ANKETA O RADNOJ SNAZI
   
   
      Višegodišnji program ad hoc modula
   
   1.   NESREĆE NA RADU I DRUGI ZDRAVSTVENI PROBLEMI U VEZI S RADOM
   Popis varijabli: treba definirati prije prosinca 2011.
   Referentno razdoblje: 2013. Države članice mogu osigurati podatke za sva 52 tjedna ili drugo tromjesečje godine.
   Države članice i regije u pitanju: treba odrediti prije prosinca 2011.
   Reprezentativnost rezultata: treba odrediti prije prosinca 2011.
   Cjelovitost uzorka ad hoc modula: uzorak ad hoc modula treba ispuniti uvjete iz Priloga I. točke 4. Uredbi Komisije (EZ) br. 377/2008 (1), tj. uzorak koji se koristi za prikupljanje informacija u ad hoc modulu također treba osiguravati informacije o strukturnim varijablama.
   Prijenos rezultata: prije 31. ožujka 2014.
   2.   POLOŽAJ MIGRANATA I NJIHOVIH IZRAVNIH POTOMAKA NA TRŽIŠTU RADA
   Popis varijabli: treba odrediti prije prosinca 2012.
   Referentno razdoblje: 2014. Države članice mogu osigurati podatke za sva 52 tjedna ili drugo tromjesečje godine.
   Države članice i regije u pitanju: treba odrediti prije prosinca 2012.
   Reprezentativnost rezultata: treba odrediti prije prosinca 2012.
   Cjelovitost uzorka ad hoc modula: uzorak ad hoc modula treba ispuniti uvjete iz Priloga I. točke 4. Uredbi Komisije (EZ) br. 377/2008, tj. uzorak koji se koristi za prikupljanje informacija u ad hoc modulu također treba osiguravati informacije o strukturalnim varijablama.
   Prijenos rezultata: prije 31. ožujka 2015.
   3.   ORGANIZACIJA RADA I DOGOVORI O RADNOM VREMENU
   Popis varijabli: treba odrediti prije prosinca 2013.
   Referentno razdoblje: 2015. Države članice mogu osigurati podatke za sva 52 tjedna ili drugo tromjesečje godine.
   Države članice i regije u pitanju: treba odrediti prije prosinca 2013.
   Reprezentativnost rezultata: treba odrediti prije prosinca 2013.
   Cjelovitost uzorka ad hoc modula: uzorak ad hoc modula treba ispuniti uvjete iz Priloga I. točke 4. Uredbi Komisije (EZ) br. 377/2008, tj. uzorak koji se koristi za prikupljanje informacija u ad hoc modulu također treba osiguravati informacije o strukturalnim varijablama.
   Prijenos rezultata: prije 31. ožujka 2016.
   
      (1)  SL C 114, 26.4.2008., str. 57.